กฎสำนักนายกรัฐมนตรีกฎสำนักนายกรัฐมนตรีว่าด้วยเครื่องแบบพิเศษสำหรับข้าราชการกรมปศุสัตว์ซึ่งได้รับการแต่งตั้งเป็นสารวัตรตามกฎหมายว่าด้วยโรคระบาดสัตว์พ.ศ. ๒๕๖๐[๑] อาศัยอำนาจตามความในมาตรา๖ และมาตรา ๗ วรรคหนึ่ง แห่งพระราชบัญญัติเครื่องแบบข้าราชการฝ่ายพลเรือนพุทธศักราช ๒๔๗๘ นายกรัฐมนตรีออกกฎสำนักนายกรัฐมนตรีไว้ ดังต่อไปนี้ข้อ๑ ให้ยกเลิกกฎสำนักนายกรัฐมนตรีฉบับที่ ๗๓ (พ.ศ. ๒๕๒๔) ออกตามความในพระราชบัญญัติเครื่องแบบข้าราชการฝ่ายพลเรือนพุทธศักราช ๒๔๗๘ข้อ ๒ ลักษณะชนิด และประเภทของเครื่องแบบพิเศษสำหรับข้าราชการกรมปศุสัตว์ซึ่งได้รับการแต่งตั้งเป็นสารวัตรตามกฎหมายว่าด้วยโรคระบาดสัตว์กับการแต่งเครื่องแบบ ให้เป็นไปตามที่กำหนดในกฎสำนักนายกรัฐมนตรีนี้ให้ข้าราชการกรมปศุสัตว์ซึ่งได้รับการแต่งตั้งเป็นสารวัตรตามกฎหมายว่าด้วยโรคระบาดสัตว์แต่งเครื่องแบบพิเศษตามกฎสำนักนายกรัฐมนตรีนี้ภาค ๑เครื่องแบบพิเศษข้าราชการกรมปศุสัตว์ชาย หมวด ๑ชนิดของเครื่องแบบ ข้อ๓ เครื่องแบบพิเศษข้าราชการกรมปศุสัตว์ชายมี ๒ ชนิด คือ(๑)เครื่องแบบปฏิบัติงานปกติ ประกอบด้วย(ก)หมวกทรงหม้อตาลสีดำ หมวกทรงอ่อนไม่มีกะบัง (หมวกเบเร่ต์) สีฟ้า หรือหมวกแก๊ปทรงอ่อนมีกะบังสีดำ(ข)เสื้อคอพับสีดำ(ค)กางเกงขายาวสีดำ(ง)เข็มขัดด้ายถักหรือไนลอนสีดำ(จ)รองเท้าหุ้มส้นหนังหรือวัตถุเทียมหนังสีดำ ชนิดผูกเชือกหรือมีซิป(๒)เครื่องแบบปฏิบัติงานสนาม ประกอบด้วย(ก)หมวกทรงอ่อนไม่มีกะบัง (หมวกเบเร่ต์) สีฟ้า หรือหมวกแก๊ปทรงอ่อนมีกะบังสีดำ(ข)เสื้อคอแบะปล่อยเอวสีน้ำเงินแกมดำแขนยาว(ค)กางเกงขายาวกระเป๋าย่ามสีน้ำเงินแกมดำ(ง)เข็มขัดด้ายถักหรือไนลอนสีดำ(จ)รองเท้าสูงครึ่งน่องหนังหรือวัตถุเทียมหนังสีดำ ชนิดผูกเชือกหรือมีซิปหมวด ๒ส่วนของเครื่องแบบ ข้อ๔ หมวก มี ๓ แบบ คือ(๑)หมวกทรงหม้อตาลสีดำ ทำด้วยผ้าชนิดเดียวกับเสื้อ มีเครื่องประกอบ ดังต่อไปนี้(ก)กะบัง ทำด้วยหนังหรือวัตถุเทียมหนังสีดำ(ข)สายรัดคาง กว้าง ๑.๒ เซนติเมตร ทำด้วยดิ้นทองหรือวัตถุเทียมดิ้นทอง ปลายสายมีดุมโลหะสีทองเป็นตราครุฑพ่าห์ขนาดเล็กติดอยู่ที่ริมขอบหมวก ข้างละ ๑ ดุม(ค)ผ้าพันหมวกสีน้ำเงินแกมดำ กว้าง ๔ เซนติเมตร(ง)ตราหน้าหมวกเป็นตราครุฑพ่าห์ปักด้วยดิ้นทองหรือวัตถุเทียมดิ้นทองบนสักหลาดสีน้ำเงินแกมดำขนาดกว้าง ๗ เซนติเมตร สูง ๗ เซนติเมตร อยู่ในฐานแป้นปลายแหลมรูปใบโพ ด้านข้างตราครุฑพ่าห์ทั้งด้านซ้ายและด้านขวาเป็นรูปช่อชัยพฤกษ์ปักด้วยดิ้นทองหรือวัตถุเทียมดิ้นทองตวัดขึ้นไปทางด้านบนด้านละ๑ ช่อ(๒)หมวกทรงอ่อนไม่มีกะบัง (หมวกเบเร่ต์) สีฟ้า ทำด้วยสักหลาดตราหน้าหมวกเป็นรูปตรากรมปศุสัตว์ ทำด้วยโลหะสีทอง ขนาดเส้นผ่าศูนย์กลาง ๕เซนติเมตร(๓)หมวกแก๊ปทรงอ่อนมีกะบังสีดำ ทำด้วยผ้า ด้านหน้ามีกะบังสีเดียวกับหมวกที่ขอบของกะบังประดับด้วยไหมสีฟ้ากว้าง ๑ เซนติเมตรตราหน้าหมวกเป็นเครื่องหมายรูปอาร์ม ขนาดกว้าง ๘ เซนติเมตร สูง ๙ เซนติเมตรภายในรูปอาร์มปักเครื่องหมายสารวัตรกรมปศุสัตว์การสวมหมวกให้สวมในโอกาสอันควรข้อ๕ เสื้อ มี ๒ แบบ คือ(๑)เสื้อคอพับสีดำ แขนยาวรัดข้อมือ มีดุมที่ข้อมือข้างละ ๑ ดุมหรือแขนสั้นเหนือศอกเล็กน้อย มีกระเป๋าปะที่อกเสื้อข้างละ ๑ กระเป๋ากระเป๋าเสื้อมีแถบอยู่ตรงกลางตามแนวดิ่ง กว้าง ๓.๕ เซนติเมตร มุมกระเป๋าเป็นรูปตัดพองามมีใบปกกระเป๋าเป็นรูปสี่เหลี่ยมผืนผ้าปกกระเป๋าเว้าชายกลางแหลมที่ปากกระเป๋าทั้งสองข้างติดดุมข้างละ ๑ ดุมทำด้วยโลหะสีทอง มีลักษณะกลมนูนเล็กน้อย ขนาดเส้นผ่าศูนย์กลาง ๑.๕ เซนติเมตรมีเส้นเกลียวเชือกเป็นขอบโดยรอบ ภายในเส้นขอบมีลายดุนนูนรูปตราครุฑพ่าห์ตัวเสื้อผ่าอกตลอดแนว มีสาบกว้าง ๓.๕ เซนติเมตร ติดดุมที่คอและตามแนวอกเสื้อ ๖ ดุมระยะห่างเท่า ๆ กันพอสมควร ดุมทั้งหมดเป็นรูปกลมแบนทำด้วยวัตถุสีเดียวกับเสื้อที่ไหล่เสื้อทั้งสองข้างประดับอินทรธนูที่ต้นแขนเสื้อทั้งสองข้างประดับเครื่องหมายรูปอาร์ม ขนาดกว้าง ๘ เซนติเมตร สูง ๙เซนติเมตร ภายในรูปอาร์มปักเครื่องหมายสารวัตรกรมปศุสัตว์เมื่อสวมเสื้อนี้ให้ขัดดุมทุกดุม ยกเว้นดุมบนสุดที่อกเสื้อติดกับคอและให้สอดชายเสื้อไว้ในกางเกง(๒)เสื้อคอแบะปล่อยเอวสีน้ำเงินแกมดำ แขนยาวทรงกระบอก พับปลายแขนขึ้นมาเพียงศอก ปกเสื้อแบะมุมปกแหลม ปกเสื้อด้านขวาปักรูปตราพระพิรุณทรงนาคด้วยไหมสีทองขนาดเส้นผ่าศูนย์กลาง ๒.๕ เซนติเมตรและปกเสื้อด้านซ้ายปักเครื่องหมายตำแหน่งตามข้อ ๑๗ ตัวเสื้อผ่าอกตลอดแนวไม่มีสาบติดดุมตามแนวอกเสื้อ ๕ ดุม ระยะห่างเท่า ๆ กันพอสมควรดุมทั้งหมดเป็นรูปกลมแบนทำด้วยวัตถุสีเดียวกับเสื้อ ตัวเสื้อด้านหน้ามีกระเป๋าบนและกระเป๋าล่างข้างละ๒ กระเป๋า เป็นกระเป๋าปะยืดรูปสี่เหลี่ยม ชายข้างทั้งสองข้างพับจีบเพื่อให้ขยายได้ชายล่างเย็บติดกับตัวเสื้อ มีใบปกกระเป๋ารูปสี่เหลี่ยมขัดดุม ๒ ดุมกระเป๋าล่างมีขนาดใหญ่กว่ากระเป๋าบน ปะติดกับตัวเสื้อในระดับเอวเหนือขอบกระเป๋าบนซ้าย๑ เซนติเมตร ปักชื่อตำแหน่ง สารวัตรกรมปศุสัตว์ ด้วยไหมสีทองสูง๑เซนติเมตรที่ต้นแขนเสื้อทั้งสองข้างประดับเครื่องหมายรูปอาร์มมีลักษณะเช่นเดียวกับ (๑)ข้อ๖ กางเกง มี ๒ แบบ คือ(๑)กางเกงขายาวสีดำ ทรงกระบอก ไม่พับปลายขา ปลายขายาวปิดตาตุ่ม กว้างไม่น้อยกว่า ๒๒เซนติเมตร และไม่เกิน ๒๖ เซนติเมตรที่ขอบเอวมีห่วงสำหรับสอดเข็มขัดทำด้วยผ้าสีเดียวกับกางเกง กว้าง ๑ เซนติเมตรจำนวน ๗ ห่วง ที่แนวตะเข็บกางเกงด้านข้างมีกระเป๋าเจาะข้างละ ๑ กระเป๋า ด้านหลังมีกระเป๋าเจาะไม่มีใบปกกระเป๋า๒ ข้าง ข้างละ ๑ กระเป๋า และจะมีดุมขัดปากกระเป๋าด้วยหรือไม่ก็ได้(๒)กางเกงขายาวกระเป๋าย่ามสีนํ้าเงินแกมดำ มีลักษณะเช่นเดียวกับ (๑)เว้นแต่กระเป๋าหลังมีใบปกกระเป๋ารูปสี่เหลี่ยมผืนผ้าขัดดุม ๒ ดุมมีกระเป๋าย่ามด้านข้างขาซ้ายและขาขวาเหนือเข่าข้างละ๑ กระเป๋า มีสองตะเข็บ มีใบปกกระเป๋ารูปสี่เหลี่ยมผืนผ้ามีดุมขัดปากกระเป๋าสีน้ำเงินแกมดำ ๒ ดุม ดุมทั้งหมดเป็นรูปกลมแบนทำด้วยวัตถุสีเดียวกับกางเกงข้อ๗ เข็มขัดทำด้วยด้ายถักหรือไนลอนสีดำ กว้าง ๓ เซนติเมตรหัวเข็มขัดทำด้วยโลหะสีทองรูปสี่เหลี่ยมผืนผ้าทางนอนมุมมน กว้าง ๓.๕ เซนติเมตร ยาว๕.๕ เซนติเมตร มีรูปตราพระพิรุณทรงนาค ขนาดเส้นผ่าศูนย์กลาง ๓ เซนติเมตรอยู่กึ่งกลางหัวเข็มขัด ไม่มีเข็มสำหรับสอดรู ปลายสายเข็มขัดตัดตรงและหุ้มด้วยโลหะสีทองกว้าง ๑ เซนติเมตรข้อ๘ รองเท้า มี ๒ แบบ คือ(๑)รองเท้าหุ้มส้นหนังหรือวัตถุเทียมหนังสีดำ ชนิดผูกเชือกหรือมีซิป(๒)รองเท้าสูงครึ่งน่องหนังหรือวัตถุเทียมหนังสีดำ ชนิดผูกเชือกหรือมีซิป รองเท้าทุกแบบต้องมีส้นไม่มีลวดลาย เวลาสวมรองเท้าให้สวมถุงเท้าสีดำภาค ๒เครื่องแบบพิเศษข้าราชการกรมปศุสัตว์หญิง หมวด ๑ชนิดของเครื่องแบบ ข้อ๙ เครื่องแบบพิเศษข้าราชการกรมปศุสัตว์หญิงมี ๒ ชนิด คือ(๑)เครื่องแบบปฏิบัติงานปกติ ประกอบด้วย(ก)หมวกพับปีกสีดำ หมวกทรงอ่อนไม่มีกะบัง (หมวกเบเร่ต์) สีฟ้าหรือหมวกแก๊ปทรงอ่อนมีกะบังสีดำ(ข)เสื้อคอพับสีดำ(ค)กระโปรงสีดำ(ง)เข็มขัดด้ายถักหรือไนลอนสีดำ(จ) รองเท้าหุ้มส้นหนังหรือวัตถุเทียมหนังสีดำแบบปิดปลายเท้า ชนิดไม่ผูกเชือก(๒)เครื่องแบบปฏิบัติงานสนาม มีลักษณะเช่นเดียวกับข้อ ๓ (๒)หมวด ๒ส่วนของเครื่องแบบ ข้อ๑๐ หมวก มี ๓ แบบ คือ(๑)หมวกพับปีก ตัวหมวกสีดำ ทำด้วยผ้าเสิร์จหรือผ้าชนิดเดียวกับเสื้อมีผ้าพันหมวกสีน้ำเงินแกมดำ กว้าง ๔ เซนติเมตร ห้อยชายด้านหลัง ปีกหมวกสีดำพับปีกด้านข้างทั้งสองด้านตราหน้าหมวกมีลักษณะเช่นเดียวกับข้อ ๔ (๑) (ง) ขนาดกว้าง๖ เซนติเมตร สูง ๖ เซนติเมตร(๒)หมวกทรงอ่อนไม่มีกะบัง (หมวกเบเร่ต์) สีฟ้า มีลักษณะเช่นเดียวกับข้อ ๔ (๒)(๓)หมวกแก๊ปทรงอ่อนมีกะบังสีดำ มีลักษณะเช่นเดียวกับข้อ ๔ (๓)การสวมหมวกให้สวมในโอกาสอันควรข้อ๑๑ เสื้อ มี ๒ แบบ คือ(๑)เสื้อคอพับสีดำ มีลักษณะเช่นเดียวกับข้อ ๕ (๑)(๒)เสื้อคอแบะปล่อยเอวสีน้ำเงินแกมดำ มีลักษณะเช่นเดียวกับข้อ ๕ (๒)ข้อ๑๒ กางเกงและกระโปรง(๑)กางเกงขายาวกระเป๋าย่ามสีน้ำเงินแกมดำ มีลักษณะเช่นเดียวกับข้อ ๖ (๒)(๒)กระโปรงสีดำ ยาวปิดเข่าพอสมควร ตรงกลางด้านหลังมีจีบพับทบและผ่าสูงจากชายกระโปรงประมาณ ๒๐ เซนติเมตร ถึง ๒๕ เซนติเมตรทางด้านหน้าขวาและซ้ายมีกระเป๋าเจาะข้าง ข้างละ ๑ กระเป๋า ไม่มีใบปกกระเป๋าปากกระเป๋าเฉียงลงทางข้างเล็กน้อย หรือจะไม่มีกระเป๋าก็ได้ ชายกระโปรงไม่บานที่ขอบเอวมีห่วงสำหรับสอดเข็มขัดทำด้วยผ้าสีเดียวกับกระโปรง กว้าง ๑ เซนติเมตร จำนวน๔ ห่วง หรือจะไม่มีห่วงสำหรับสอดเข็มขัดก็ได้ข้อ๑๓ เข็มขัด มีลักษณะเช่นเดียวกับข้อ๗ โดยคาดทับขอบกระโปรงหรือกางเกงข้อ๑๔ รองเท้า มี ๒ แบบ คือ(๑)รองเท้าหุ้มส้นหนังหรือวัตถุเทียมหนังสีดำ แบบปิดปลายเท้า ชนิดไม่ผูกเชือก(๒)รองเท้าสูงครึ่งน่องหนังหรือวัตถุเทียมหนังสีดำ ชนิดผูกเชือกหรือมีซิปรองเท้าทุกแบบต้องมีส้นไม่มีลวดลาย เวลาสวมรองเท้าตาม (๒) ให้สวมถุงเท้าสีดำภาค ๓อินทรธนูและเครื่องหมาย ข้อ๑๕ อินทรธนู มีลักษณะแข็งทำด้วยสักหลาดสีดำเป็นแผ่นสี่เหลี่ยมผืนผ้าปลายตัดเป็นมุมแหลม สำหรับข้าราชการกรมปศุสัตว์ชาย กว้าง๕ เซนติเมตร ยาว ๑๓ เซนติเมตร สำหรับข้าราชการกรมปศุสัตว์หญิง กว้าง ๔ เซนติเมตรยาว ๑๑ เซนติเมตร ที่ตอนปลายติดดุมโลหะสีทองขนาดเล็ก ๑ ดุม มีลักษณะกลมนูนเล็กน้อยมีลายดุนรูปตราพระพิรุณทรงนาค ขนาดเส้นผ่าศูนย์กลาง๒.๕ เซนติเมตรถัดลงมาเป็นตัวอักษรภาษาไทย กปศ ทำด้วยโลหะสีทองสูง ๑เซนติเมตร มีเครื่องหมายตำแหน่งติดบนอินทรธนู ดังต่อไปนี้(๑)ตำแหน่งประเภททั่วไป ระดับทักษะพิเศษ ตำแหน่งประเภทวิชาการระดับเชี่ยวชาญและระดับทรงคุณวุฒิ ตำแหน่งประเภทอำนวยการ ระดับสูงและตำแหน่งประเภทบริหาร ระดับต้นและระดับสูง มีแถบสักหลาดสีฟ้า กว้าง ๕ มิลลิเมตรติดตามขวางที่ต้นอินทรธนูทั้งสองข้างเหนือขึ้นไปมีแถบดิ้นทอง กว้าง ๑.๒ เซนติเมตรจำนวน ๖ แถบ ติดตามขวางเรียงติดกัน(๒) ตำแหน่งประเภททั่วไป ระดับอาวุโส ตำแหน่งประเภทวิชาการระดับชำนาญการและระดับชำนาญการพิเศษตำแหน่งประเภทอำนวยการ ระดับต้น มีแถบสักหลาดสีฟ้า กว้าง ๕ มิลลิเมตร ติดตามขวางที่ต้นอินทรธนูทั้งสองข้างเหนือขึ้นไปมีแถบดิ้นทอง กว้าง ๑.๒ เซนติเมตร จำนวน ๔ แถบ ติดตามขวางเรียงติดกันเหนือแถบดิ้นทองเป็นแถบสักหลาดสีฟ้า กว้าง ๕ มิลลิเมตรติดตามขวางถัดขึ้นไปมีแถบดิ้นทอง กว้าง ๗ มิลลิเมตร จำนวน ๑ แถบ(๓)ตำแหน่งประเภททั่วไป ระดับชำนาญงาน และตำแหน่งประเภทวิชาการ ระดับปฏิบัติการ มีแถบสักหลาดสีฟ้ากว้าง ๕ มิลลิเมตร ติดตามขวางที่ต้นอินทรธนูทั้งสองข้าง เหนือขึ้นไปมีแถบดิ้นทอง กว้าง๑.๒ เซนติเมตร จำนวน ๔ แถบ ติดตามขวางระหว่างแถบดิ้นทองมีแถบสักหลาดสีฟ้าแทรกอยู่ตามแนวขวาง กว้าง ๕ มิลลิเมตร จำนวน ๓แถบ(๔)ตำแหน่งประเภททั่วไป ระดับปฏิบัติงาน มีแถบสักหลาดสีฟ้า กว้าง ๕ มิลลิเมตร ติดตามขวางที่ต้นอินทรธนูทั้งสองข้างเหนือขึ้นไปมีแถบดิ้นทอง กว้าง ๑.๒ เซนติเมตร จำนวน ๓ แถบติดตามขวางระหว่างแถบดิ้นทองมีแถบสักหลาดสีฟ้าแทรกอยู่ตามแนวขวาง กว้าง ๑.๒ เซนติเมตร จำนวน๒ แถบข้อ๑๖ การประดับอินทรธนูและเครื่องหมายตำแหน่งให้ใช้ประดับกับเครื่องแบบพิเศษข้าราชการกรมปศุสัตว์ชายตามข้อ ๓ (๑)และเครื่องแบบพิเศษข้าราชการกรมปศุสัตว์หญิงตามข้อ ๙ (๑)ข้อ๑๗ เครื่องหมายตำแหน่งบนปกเสื้อคอแบะปล่อยเอวสีน้ำเงินแกมดำให้ปักด้วยไหมสีทองบนแผ่นผ้าเสิร์จสีดำ ขนาดกว้าง ๒.๕ เซนติเมตร ยาว ๔ เซนติเมตรตามแนวเฉียงของปกเสื้อปักขอบแผ่นผ้าด้วยด้ายสีน้ำเงินแกมดำ โดยแสดงระดับตำแหน่งดังต่อไปนี้(๑)ตำแหน่งประเภททั่วไป ระดับทักษะพิเศษ ตำแหน่งประเภทวิชาการระดับเชี่ยวชาญและระดับทรงคุณวุฒิ ตำแหน่งประเภทอำนวยการ ระดับสูง และตำแหน่งประเภทบริหารระดับต้นและระดับสูง มีแถบไหมสีทอง กว้างแถบละ ๖ มิลลิเมตร จำนวน ๖ แถบติดตามขวางเรียงติดกัน(๒) ตำแหน่งประเภททั่วไป ระดับอาวุโส ตำแหน่งประเภทวิชาการระดับชำนาญการและระดับชำนาญการพิเศษ ตำแหน่งประเภทอำนวยการ ระดับต้น มีแถบไหมสีทองขนาดใหญ่จำนวน ๕ แถบ กว้างแถบละ ๖ มิลลิเมตร จำนวน ๔ แถบ ติดตามขวางเรียงติดกันถัดมาเว้นระยะห่าง ๘ มิลลิเมตร มีแถบไหมสีทอง ๑ แถบ ติดตามขวางให้แถบเล็กอยู่ทางด้านมุมปกเสื้อ(๓)ตำแหน่งประเภททั่วไป ระดับชำนาญงาน และตำแหน่งประเภทวิชาการ ระดับปฏิบัติการ มีแถบไหมสีทองกว้างแถบละ ๖ มิลลิเมตร จำนวน ๔ แถบ ติดตามขวางเรียงติดกันจากขอบแผ่นผ้า(๔)ตำแหน่งประเภททั่วไป ระดับปฏิบัติงาน มีแถบไหมสีทอง กว้างแถบละ ๖ มิลลิเมตร จำนวน๓ แถบ ติดตามขวางเรียงติดกันจากขอบแผ่นผ้าข้อ๑๘ ป้ายชื่อและตำแหน่งให้มีป้ายชื่อพื้นสีดำทำด้วยแผ่นโลหะหรือพลาสติกขนาดกว้าง ๓ เซนติเมตร ยาว ๗เซนติเมตร แสดงชื่อตัว ชื่อรอง ชื่อสกุล และชื่อตำแหน่งด้วยตัวอักษรสีทอง โดยด้านบนแสดงชื่อตัวชื่อรอง และชื่อสกุล ด้านล่างแสดงชื่อตำแหน่งคำว่า สารวัตรกรมปศุสัตว์ ถัดลงมาแสดงชื่อตำแหน่งเป็นภาษาอังกฤษ คำว่า VETERINARY INSPECTOR ประดับที่อกเสื้อเหนือกระเป๋าบนขวาสำหรับเครื่องแบบพิเศษตามข้อ ๓ (๒) และข้อ ๙ (๒) ให้ใช้ป้ายชื่อผ้าเสิร์จสีดำ ขนาดกว้าง๓ เซนติเมตร ยาว ๑๒ เซนติเมตร ปักชื่อตัว ชื่อรอง และชื่อสกุลด้วยไหมสีทอง ขนาดสูง๑ เซนติเมตร ปักขอบแผ่นผ้าด้วยด้ายสีดำ ประดับที่อกเสื้อเหนือกระเป๋าบนขวาภาค ๔เบ็ดเตล็ด ข้อ๑๙ เครื่องแบบพิเศษของข้าราชการกรมปศุสัตว์ที่ได้รับแต่งตั้งเป็นสารวัตรตามกฎหมายว่าด้วยโรคระบาดสัตว์ชนิดใดจะต้องแต่งในโอกาสใดให้เป็นไปตามที่อธิบดีกรมปศุสัตว์กำหนดข้อ๒๐ ข้าราชการกรมปศุสัตว์ที่ได้รับแต่งตั้งเป็นสารวัตรตามกฎหมายว่าด้วยโรคระบาดสัตว์ซึ่งได้รับพระราชทานเครื่องราชอิสริยาภรณ์หรือได้รับพระราชทานพระบรมราชานุญาตให้ประดับเครื่องราชอิสริยาภรณ์ต่างประเทศให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายเว้นแต่เครื่องราชอิสริยาภรณ์ซึ่งมีกฎหมายกำหนดให้ประดับที่อกเสื้อข้างขวาข้อ๒๑ ข้าราชการกรมปศุสัตว์ที่ได้รับแต่งตั้งเป็นสารวัตรตามกฎหมายว่าด้วยโรคระบาดสัตว์ซึ่งได้รับเครื่องหมายแสดงความสามารถหรือเข็มแสดงวิทยฐานะของสถาบันการศึกษาของทางราชการให้ประดับเครื่องหมายหรือเข็มนั้นได้ตามที่ส่วนราชการนั้นกำหนดข้อ๒๒ ให้กรมปศุสัตว์จัดให้มีหรือเขียนรูปตัวอย่างเครื่องแบบพิเศษนี้ขึ้นไว้เป็นมาตรฐานและสอดส่องควบคุมการแต่งเครื่องแบบพิเศษให้เป็นไปตามกฎสำนักนายกรัฐมนตรีนี้ให้ไว้ ณ วันที่ ๒๘มีนาคม พ.ศ. ๒๕๖๐พลเอก ประยุทธ์ จันทร์โอชานายกรัฐมนตรีหมายเหตุ :-เหตุผลในการประกาศใช้กฎสำนักนายกรัฐมนตรีฉบับนี้ คือเนื่องจากพระราชบัญญัติระเบียบข้าราชการพลเรือน พ.ศ. ๒๕๕๑ได้ปรับปรุงระบบตำแหน่งของข้าราชการพลเรือนสามัญจากเดิมที่จำแนกตำแหน่งตามระดับมาตรฐานกลาง ๑๑ ระดับเป็นให้จำแนกตำแหน่งตามกลุ่มลักษณะงาน ๔ ประเภท ส่งผลกระทบต่อการประดับเครื่องหมายแสดงระดับและสิ่งประกอบต่างๆที่ใช้กับเครื่องแบบพิเศษสำหรับข้าราชการกรมปศุสัตว์ซึ่งได้รับการแต่งตั้งเป็นสารวัตรตามกฎหมายว่าด้วยโรคระบาดสัตว์สมควรกำหนดเครื่องหมายตำแหน่งบนอินทรธนูและเครื่องหมายตำแหน่งบนปกเสื้อของข้าราชการกรมปศุสัตว์ซึ่งได้รับการแต่งตั้งเป็นสารวัตรตามกฎหมายว่าด้วยโรคระบาดสัตว์เพื่อให้สอดคล้องกับพระราชบัญญัติระเบียบข้าราชการพลเรือน พ.ศ. ๒๕๕๑ จึงจำเป็นต้องออกกฎสำนักนายกรัฐมนตรีนี้ภวรรณตรี/จัดทำ๓ เมษายน ๒๕๖๐ปุณิกา/ตรวจ๓ เมษายน ๒๕๖๐[๑] ราชกิจจานุเบกษาเล่ม ๑๓๔/ตอนที่ ๓๗ ก/หน้า ๑๑/๑ เมษายน ๒๕๖๐